rejauldu/bengali-wikipedia huggingface dataset:
অ্যালান গ্রাহাম ম্যাকডিয়ারমিড একজন রসায়নবিদ। তিনি ২০০০ সালে রসায়নে নোবেল পুরস্কার লাভ করেন।   জীবনী  তিনি ইউনিভার্সিটি অব উইসকনসিন, ম্যাডিসন থেকে অজৈব রসায়নে ১৯৫২ সালে মাস্টার্স ও ১৯৫৩ সালে পিএইচডি ডিগ্রি অর্জন করেন। তিনি ১৯৫৫ সালে কেমব্রিজ বিশ্ববিদ্যালয় থেকে আবার পিএইচডি ডিগ্রি অর্জন করেন। তিনি ইউনিভার্সিটি অব সেন্ট অ্যান্ড্রুজ এর রসায়ন অনুষদে এক বছর শিক্ষকতা করেন। তিনি পরে পেন্সিল্‌ভেনিয়া বিশ্ববিদ্যালয় এ শিক্ষক হিসেবে যোগ দেন, যেখানে ১৯৬৪ সালে পূর্ণ অধ্যাপক পদে উন্নীত হন। এখানে তিনি ৪৫ বছর পর্যন্ত শিক্ষকতা করেন। ২০০২ সালে ইউনিভার্সিটি অব টেক্সাস অ্যাট ডালাস এ শিক্ষক হিসেবে যোগ দেন।   তথ্যসূত্র    বহিঃসংযোগ    Biography on Nobel Prize website   MacDiarmid Nobel Prize lecture  McDiarmid Institute Web Site   from the Dictionary of New Zealand Biography  Photograph, Biography and Bibliographic Resources, from the Office of Scientific and Technical Information, United States Department of Energy  MacDiarmid's Page at The University of Texas at Dallas  MacDiarmid's page at the University of Pennsylvania  New Zealand Edge biography  List of MacDiarmid's publications  Interview with Alan MacDiarmid Freeview video provided by the Vega Science Trust.  Kiwi Nobel winner MacDiarmid dies   Alan MacDiarmid Image Collection Finding Aid at the Othmer Library, Chemical Heritage Foundation  বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯২৭-এ জন্ম বিষয়শ্রেণী:২০০৭-এ মৃত্যু বিষয়শ্রেণী:রাদারফোর্ড পদকপ্রাপ্ত বিষয়শ্রেণী:পেন্সিল্‌ভেনিয়ায় দুর্ঘটনাজনিত মৃত্যু বিষয়শ্রেণী:ঝরনা থেকে দুর্ঘটনাজনিত মৃত্যু বিষয়শ্রেণী:ভিক্টোরিয়া ইউনিভার্সিটি অব ওয়েলিংটনের প্রাক্তন শিক্ষার্থী বিষয়শ্রেণী:ইউনিভার্সিটি অব টেক্সাস, ডালাসের শিক্ষক বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:পলিমার বিজ্ঞানী ও প্রকৌশলী বিষয়শ্রেণী:নোবেল বিজয়ী রসায়নবিদ বিষয়শ্রেণী:নিউজিল্যান্ডের নোবেল বিজয়ী বিষয়শ্রেণী:নিউজিল্যান্ডীয় বংশোদ্ভুত আমেরিকান বিষয়শ্রেণী:নিউজিল্যান্ডীয় রসায়নবিদ বিষয়শ্রেণী:অর্ডার অব নিউজিল্যান্ডের সদস্য বিষয়শ্রেণী:সিডনি সাসেক্স কলেজ, কেমব্রিজের প্রাক্তন শিক্ষার্থী বিষয়শ্রেণী:সেন্ট অ্যাণ্ড্রুজ বিশ্ববিদ্যালয়ের শিক্ষাবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:রয়েল সোসাইটির সভ্য বিষয়শ্রেণী:ওয়েলিংটনের ভিক্টোরিয়া বিশ্ববিদ্যালয়ের প্রাক্তন শিক্ষার্থী
কোনও ব্যবস্থার বলিষ্ঠতা বা সুস্থসবলতা বলতে সেটির কার্যকরী অংশের উপর প্রভাব ফেলতে পারে, এমন কোনও বিঘ্ন সহ্য করার ক্ষমতাকে বোঝায়। অন্য ভাষায়, বলিষ্ঠতা হল "কোনও ব্যবস্থার পরিবর্তন প্রতিরোধ করার সেই ক্ষমতা, যাতে সেটির প্রাথমিক স্থিতিশীল গঠনের কোনও পরিবর্তন সাধিত না হয়।"Wieland, A., Wallenburg, C.M., 2012. Dealing with supply chain risks: Linking risk management practices and strategies to performance . International Journal of Physical Distribution & Logistics Management, 42(10).  একটি বলিষ্ঠ বা সুস্থসবল ব্যবস্থা বহু ও বিভিন্ন ধরনের পরিস্থিতিতে কর্মক্ষম থাকে। যেমন একটি বলিষ্ঠ বিদ্যুৎ সরবরাহ ব্যবস্থা উচ্চ চাহিদা সত্ত্বেও  ভেঙে না পড়ে কর্মক্ষম থাকে। আবার একটি বলিষ্ঠ ভবন সবধনের বহিরাগত বলের মুখে ধসে না পড়ে টিকে থাকে। অন্য ভাষায় বলিষ্ঠতার সাথে দীর্ঘস্থায়িত্ব (টিকে থাকার ক্ষমতা) ও শক্তিমত্তার সম্পর্ক আছে। প্রকৌশল শাস্ত্রে বিভিন্ন ধরনের বিঘ্নের সম্মুখীন হয়েও কোনও ব্যবস্থার উদ্দীষ্ট চরিত্র বজায় রাখার ক্ষমতাকে নির্দেশ করা হয়। যেমন বায়ুমণ্ডলের অবস্থার বৃহৎ পরিবর্তন সত্ত্বেও বিমানের ভেসে থাকা সেটির বলিষ্ঠতার উদাহরণ। জীববিজ্ঞানেও জৈব ব্যবস্থার বলিষ্ঠতার ধারণাটি বিদ্যমান, যেখানে জীবদেহের কোষগুলি সম্মিলিতভাবে পরিবেশগত বিঘ্নের অভিঘাত হ্রাস করে। সামগ্রিকভাবে বলা যায় যে কোনও ব্যবস্থার বলিষ্ঠতা হল বহিঃস্থ বাধাবিঘ্ন বা অভ্যন্তরীণ ত্রুটিবিচ্যুতি সহ্য করা বা সামলে নেবার ক্ষমতা এবং একই সাথে ঐসব ত্রুটি বা বাধাবিঘ্নের প্রত্যুত্তরে দ্রুত স্বাভাবিক অবস্থায় ফেরত আসার ক্ষমতা।  আরও দেখুন   ত্রুটিসহিষ্ণুতা   ঘাতসহিষ্ণুতা   বলিষ্ঠতা নীতি  তথ্যসূত্র  বিষয়শ্রেণী:ব্যক্তিত্বসূচক বৈশিষ্ট্য বিষয়শ্রেণী:ব্যবস্থা
কুকরি-মুকরি হচ্ছে বাংলাদেশের ভোলা জেলার চরফ্যাশন উপজেলার কুকরী মুকরী ইউনিয়নে অবস্থিত একটি দ্বীপ (চর)। এটি ভোলা জেলার সর্ব দক্ষিণে অবস্থিত।   ইতিহাস  কুকরি মুকরির ইতিহাস  সম্পর্কে ঐতিহাসিকভাবে সঠিক কোনো তথ্য পাওয়া যায়নি। ধারণা করা হয়  যে ১৯১২ সালে এই চর জেগে উঠে। এর আয়তন ৩ হাজার ৪০৩ বর্গকিলোমিটার।  অবস্থান স্থানীয়রা এই দ্বীপ বা চরকে ‘দ্বীপকন্যা’ নামে ডাকে। ভোলা জেলা সদর থেকে প্রায় ১৫০ কিলোমিটার দক্ষিণে বঙ্গোপসাগরের কোল ঘেঁষে জেগে ওঠা চরটির নাম চর কুকরি-মুকরি। কুকরি-মুকরি ইউনিয়নটি হাজিপুর, বাবুগঞ্জ, নবীনগর, রসুলপুর, আমিনপুর, শাহবাজপুর, মুসলিমপাড়া, চর পাতিলা ও শরীফপাড়া নিয়ে গঠিত। ওলন্দাজ-পর্তুগিজদের অভয়ারণ্য বলে পরিচিত চর কুকরি-মুকরিতে প্রায়ই দেশি-বিদেশি পর্যটক আর ভ্রমণপিপাসুদের সমাগম হয়।  আরও দেখুন  চর কুকরি-মুকরি বন্যপ্রাণী অভয়ারণ্য বাংলাদেশের দ্বীপসমূহের তালিকা  তথ্যসূত্র  বিষয়শ্রেণী:বাংলাদেশের চর বিষয়শ্রেণী:ভোলা জেলার ভূগোল বিষয়শ্রেণী:বাংলাদেশের দ্বীপ বিষয়শ্রেণী:বাংলাদেশের জনবসতিহীন দ্বীপ বিষয়শ্রেণী:চরফ্যাশন উপজেলা
ইয়াম্মা মসজিদ নাইজারে অবস্থিত একটি পুরাতন মসজিদ। মসজিদটি আদিবাসী সুদানো-সাহেলিয়ান স্থাপত্যশৈলীতে নির্মিত। ১৯৬২ সালে নাইজারের মরুভূমির অঞ্চল ইয়াম্মায় এটি নির্মাণ করা হয়েছে।  ১৯৬০ সালে শেষ হওয়া ফরাসী উপনিবেশের এই মসজিদটি ৬০ বছরেরও বেশি সময় ধরে নির্মাণ করা হয়েছে। গ্রামবাসী যখন মসজিদ নির্মাণের সিদ্ধান্ত নিয়েছিল, তারা এমন একটা স্থান নির্ধারণ করেছিল, যেখানে প্রত্যেকে নামাজের জন্য জড়ো হতে পারে। শুরুতে কাঠামোটি কাদা ইট দিয়ে নির্মিত করেছিল এবং পরে চার কোণার টাওয়ার দ্বারা বেষ্টিত একটি কেন্দ্রীয় গম্বুজ নির্মিত করেছিল। গ্রামবাসীরা প্রত্যেকে এখানে অবদান রেখেছিলেন; কেউ জায়গা দিয়েছেন, কেউ কাদা ইট তৈরি করেছেন, কেউ জল বহন করেছেন এবং কেউ কাঠ সংগ্রহ করেছেন।  এই মসজিদটিকে ১৯৮৬ সালে আর্কিটেকচারের জন্য আগা খান পুরস্কার প্রদান করা হয়েছিল।   আরো দেখুন    মসজিদের তালিকা  আফ্রিকার মসজিদগুলির তালিকা  মিশরে মসজিদের তালিকা   তথ্যসূত্র    বহিঃসংযোগ    ইয়াম্মা মসজিদ - স্থাপত্য পর্যালোচনা  বিষয়শ্রেণী:নাইজারের মসজিদ বিষয়শ্রেণী:হাউসা সংস্কৃতি
পুন্ডরী () ভারতের হরিয়ানা রাজ্যের কাইথাল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৪ মিটার (৭৩৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পুন্ডরী শহরের জনসংখ্যা হল ১৭,০২২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে পুন্ডরী এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
মাহমুদ মসজিদ (আরবি: مسجد محمود, হিব্রু: מסגד האחמדים) ইসরায়েলের হাইফার কাবাবীর একটি মসজিদ। এটি ১৯৭০ এর দশকের শেষদিকে আহমদীয়া মুসলিম সম্প্রদায় দ্বারা নির্মিত হয়েছিল।  ইতিহাস মাহমুদ মসজিদটি ১৯৩১ সালে বা ১৯৭০ এর দশকে কার্মেল পর্বতে নির্মিত হয়েছিল। এটি প্রতিশ্রুত মশীহ মির্জা বাশির-উদ-দ্বীন মাহমুদ আহমদের দ্বিতীয় খলিফার নামঅনুসারে নামকরণ করা হয়েছে, আহমদিয়া মুসলিম সম্প্রদায়ের প্রতিষ্ঠাতা পুত্র, যিনি "প্রতিশ্রুত সংস্কারক" হিসাবেও পরিচিত।  মসজিদে দুটি সাদা মিনার রয়েছে যা ৩৫ মিটার লম্বা কাছাকাছি উপত্যকাগুলিতে আবাসিক প্রতিবেশগুলির আকাশ লাইনে আধিপত্য বিস্তার করে। মসজিদটি নির্মাণের জন্য স্থানীয় আহমদিয়া সম্প্রদায়ের সদস্যরা অর্থায়ন করেছিলেন, যা জেরুজালেমের নিকটবর্তী নিলিন থেকে কাবাবীতে অবস্থিত ।  কাব্বির কার্মিল পর্বতে আহমদী মুসলিম আরব এবং ইহুদিদের  মিশ্র গ্রাম।Muslim sect celebrates 25 years since Koran translated into Yiddish ১৯২৮ সালে, বেশিরভাগ বাসিন্দা আহমদিয়া সম্প্রদায়ের অন্তর্ভুক্ত ছিল। চিত্র  আরও দেখুন  আল আকসা মসজিদ  মসজিদ  নামাজ  ইসলাম  তথ্যসূত্র  বহিঃসংযোগ   islamahmadiyya.net: Ahmadiyya Muslim Community  haifafoundation.com: Historic Sites: Kababir  বিষয়শ্রেণী:ইসরায়েলের মসজিদ বিষয়শ্রেণী:১৯৭০-এর দশকে প্রতিষ্ঠিত বিষয়শ্রেণী:১৯৩১-এ প্রতিষ্ঠিত বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য বিষয়শ্রেণী:ইসলাম ও ইহুদি ধর্ম
সাগরমালা  প্রকল্প হল ভারত সরকার এর জাহাজ মন্ত্রকের একটি প্রকল্প ।এই প্রকল্পের মাধ্যমে ভারতের ১২ টি সমুদ্র বন্দর , ছোট বন্দর ও ১২০৮ টি দ্বীপের উন্নয়ন ঘটানো হবে এবং এর দ্বারা ৬ টি নতুন বন্দর ও মৎস বন্দর তৈরি করা হবে। বন্দর গুলিকে তার পশ্চাত ভূমির সঙ্গে রেল, সড়ক ও অভ্যন্তরিন জলপথ দ্বারা যুক্ত করা হবে। সাগর মালা প্রকল্পটি একটি কৌশলগত ও গ্রাহক ভিত্তিক ₹৮ ট্রিলিয়ন (মার্কিন $১২০ বিলিয়ন বা € ১০০ বিলিয়ন) বিনিয়োগ উদ্যোগ। যা  ভারতের ৬+ বৃহত্ত বন্দর স্থাপন, কয়েক ডজন আরও বন্দরের আধুনিকীকরণ, ১৪+ উপকূলীয় অর্থনৈতিক অঞ্চল গঠন এবং কমপক্ষে ২৯ টি উপকূলীয় অর্থনৈতিক ইউনিট, খনি, শিল্পকলা, রেল, সড়ক ও বিমানবন্দর সংযোগ তৈরি করা এই বন্দরগুলির সঙ্গে, যার ফলে ১১০ বিলিয়ন মার্কিন ডলারের রপ্তানি আয় বৃদ্ধি, ১৫০,০০০ টি সরাসরি কর্মসংস্থান সৃষ্টি এবং এর বেশ কয়েক গুন পরোক্ষ চাকরি। এটি ভারতের বন্দরের আধুনিকীকরণের লক্ষ্যে কাজ করছে, যাতে বন্দরের নেতৃত্বাধীন উন্নয়ন বৃদ্ধি করা যায় এবং ভারতের প্রবৃদ্ধিতে অবদান রাখার জন্য উপকূলরেখা গড়ে তোলা যায়। এটি "বিদ্যমান বন্দরগুলিকে বিশ্বের আধুনিক শ্রেণির বন্দরগুলিতে রূপান্তর করবে এবং বন্দর, শিল্প দফতর এবং পশ্চৎভূমির সঙ্গে বন্দরকে সড়ক, রেল, অভ্যন্তরীণ ও উপকূলীয় জলপথের মাধ্যমে  যুক্ত করবে। এর ফলে বন্দর অর্থনৈতিক কর্মকাণ্ডে চালিত হবে উপকূলীয় এলাকায়। "  গুরুত্ব এই প্রকল্পের দ্বারা ভারতের বন্দর গুলির যেমন উন্নতি ঘটবে তেমনি বাণিজ্যের প্রসার ঘটবে। এই প্রকল্প রুপায়নের লক্ষে পশ্চিমবঙ্গের সাগর দ্বীপ এর পশ্চিম প্রান্তে নতুন বন্দরের শিলান‍্যাশ হবে ১৫-২১ ফ্রেবুয়ারি ২০১৬ এর মধ্যে।  অর্থের যোগান জাহাজ মন্ত্রকের মতে এই প্রকল্প রুপায়নে ৭০০০০ টাকা(₹) প্রয়োজন। এই প্রকল্পে বন্দর গুলি রাজ্য ও কেন্দ্র সরকার যৌথ ভাবে তৈরি করবে। যেমন সাগর দ্বীপ বন্দর রুপায়নে রাজ্য সরকার ২৬% ও কেন্দ্র সরকার ৭৪% অর্থের যোগান দেবে।  প্রস্তাবিত বন্দর এই প্রকল্পে নতুন ৬ টি বন্দর তৈরির সিদ্ধান্ত হয়েছে এই বন্দর ছয়টি হল-  পশ্চিমবঙ্গের- সাগর বন্দর,সাগর দ্বীপ তামিলনাড়ুর- কোলাচেল সমুদ্র বন্দর কর্নাটকের- টাডাডি বন্দর  মহারাষ্টের- ভাধাভান বন্দর  কেরালা- ভিজিনজাম আন্তর্জাতিক সমুদ্র বন্দর  অন্ধ্রপ্রদেশ - মচ্ছলিপত্তনম বন্দর  আরও  ভারতের বন্দর  কল্পসার প্রকল্প  তথ্যসূত্র  বিষয়শ্রেণী:ভারতের বন্দর বিষয়শ্রেণী:মোদী প্রশাসনের উদ্যোগ
ভবতোষ ভট্টাচার্য (? - ১৯৪৮) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। যুগান্তর বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বিপ্লবী বাহিনীর অন্যতম ছিলেন এবং যুদ্ধক্ষেত্র থেকে পলায়ন করতে সক্ষম হন।  গোপন জীবন জালালাবাদ পাহাড়ের যুদ্ধক্ষেত্র থেকে ভবতোষ ভট্টাচার্য আত্মগোপনে চলে যান এবং ৮-৯ মাস আত্মগোপনে থাকেন। নেতা সূর্যসেনের নির্দেশে সহযোদ্ধা হরিপদ মহাজনের সঙ্গে ব্রহ্মদেশে যান। এখানে প্রতিকূল অবস্থায় নানা বেশে দিন কাটান। হরিপদ ব্রহ্মদেশে ১৯৪২ সালে মারা যান। ১৯৪৫ খ্রিস্টাব্দে চট্টগ্রামে ফিরলে ধরা পড়ে যান ভবতোষ ভট্টাচার্য। কয়েকমাস জেলে কাটান। দেশবিভাগের পর পশ্চিমবঙ্গে চলে যান এবং কিছুদিন পর ১৯৪৮ খ্রিস্টাব্দে মারা যান তিনি।  তথ্যসূত্র  বিষয়শ্রেণী:১৯৪৮-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ
জন রুপার্ট ফার্থ (১৮৯০, কেলি, ইয়র্কশায়ার – ১৯৬০), যিনি জে আর ফার্থ নামেই বেশি পরিচিত, একজন ইংরেজ ভাষাবিজ্ঞানী ছিলেন। তিনি পাঞ্জাব বিশ্ববিদ্যালয়ে ১৯১৯ থেকে ১৯২৮ সাল পর্যন্ত ইংরেজির অধ্যাপক ছিলেন। এরপর তিনি ইউনিভার্সিটি কলেজ লন্ডনের ধ্বনিবিজ্ঞান বিভাগে কিছুদিন কাজ করেন ও সেখান থেকে স্কুল অফ ওরিয়েন্টাল অ্যান্ড আফ্রিকান স্টাডিজ-এ সাধারণ ভাষাবিজ্ঞানের অধ্যাপক হিসেবে নিযুক্ত হন ও এই পদে থেকেই ১৯৫৬ সালে অবসর নেন।   নির্বাচিত প্রকাশনা   Speech (1930) London: Benn's Sixpenny Library.   The Tongues of Men (1937) London: Watts & Co.   Papers in Linguistics 1934-1951 (1957) London: Oxford University Press.   বহিঃসংযোগ   ফার্থের জীবনী  বিষয়শ্রেণী:১৮৯০-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:ইয়র্কশায়ার অধিবাসী বিষয়শ্রেণী:ইংরেজ ভাষাবিজ্ঞানী বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ ভাষাবিজ্ঞানী
ভারতীয় ভাষায় বৈদ্যুতিন গ্রন্থের গ্যোটিঙেন নিবন্ধগ্রন্থ (গ্রেটিল) হলো সংস্কৃত এবং অন্যান্য ভারতীয় ভাষায় বৈদ্যুতিন-গ্রন্থের ব্যাপক কোষ বা ভাণ্ডার।  এটিতে ভারততত্ত্ব সম্পর্কিত বেশ কিছু গ্রন্থ রয়েছে, যেমন দার্শনিক গ্রন্থ। স্ক্যান করা গ্রন্থ বা টাইপসেট পিডিএফ ফাইলের পরিবর্তে, এই গ্রন্থগুলি সাধারণ গ্রন্থে, বিভিন্ন এনকোডিংয়ে, এবং মেশিন রিডেবল, যাতে (উদাহরণস্বরূপ) শব্দ অনুসন্ধান করা যায়। এটি "ভারতীয় ভাষায় বৈদ্যুতিন গ্রন্থেের জন্য অসংখ্য ডাউনলোড সাইটের ক্রমবর্ধমান নিবন্ধন" হওয়ার অভিপ্রায়ে, রেইনহোল্ড গ্রুনেন্ডাহল দ্বারা শুরু করেছিলেন। এটি অনেক পণ্ডিত ব্যবহার করেন; উদাহরণস্বরূপ ডেভিড স্মিথ লিখেছেন: "সংস্কৃতবাদীরা এই অতুলনীয় উপকারী সাইটটির জন্য এবং যারা এতে বৈদ্যুতিন-গ্রন্থ অবদান রেখেছেন তাদের কাছে অত্যন্ত ঋণী।"   তথ্যসূত্র   বহিঃসংযোগ  GRETIL  বিষয়শ্রেণী:সংস্কৃত ভাষায় গণমাধ্যম বিষয়শ্রেণী:জার্মানী ডিজিটাল গ্রন্থাগার
নদীস্তুতিসূক্ত () হল ঋগ্বেদের দশম মণ্ডলের ৭৫তম সূক্ত।Rig-Veda, Book 10, HYMN LXXV : The Rivers, Ralph T.H. Griffith (Translator), [1896], at sacred-texts.comTogether with 1st Mandala, 10th Mandala forms the latest part of the Rigveda বৈদিক সভ্যতার ভূগোল পুনর্গঠনের জন্য সূক্তটি গুরুত্বপূর্ণ। সূক্তটিতে সিন্ধুকে নদীগুলির মধ্যে সবচেয়ে শক্তিশালী হিসাবে সম্বোধন করা হয়েছে এবং ১, ২, ৭, ৮ ও ৯ শ্লোকে বিশেষভাবে সম্বোধন করা হয়েছে।  নদীসমূহ  শ্লোক ৫-এ, ঋষি দশটি নদী গণনা করেছেন, গঙ্গা দিয়ে শুরু হয়ে পশ্চিম দিকে চলে যাচ্ছে:  শ্লোক ৫-এ উল্লেখিত নদীগুলো:  গঙ্গা  যমুনা  সরস্বতী  শতদ্রু (শতলুজ)  ইরাবতী  চন্দ্রভাগা (চেনাব)  মরুবৃদ্ধ  বিতস্তা (ঝিলাম)  হরো  সোন (সোহান)  শ্লোক ৬ উত্তর-পশ্চিম নদী (আফগানিস্তান এবং উত্তর-পশ্চিম পাকিস্তানের মধ্য দিয়ে প্রবাহিত সিন্ধুর উপনদী) যোগ করে।     শ্লোক ৬-এ উল্লেখিত নদীগুলো:  ত্রিস্তমা  সুসারতু  রস  শ্বেত্য  সিন্ধু  কুভা  গোমতী  ক্রুমু  মেহতনু  তথ্যসূত্র  বহিঃসংযোগ The Geography of the Rigveda   বিষয়শ্রেণী:বৈদিক স্তোত্র বিষয়শ্রেণী:ঋগ্বেদ বিষয়শ্রেণী:ঋগ্বৈদিক সূক্ত
অরভিল এইচ. গিবসন () (আগস্ট ২১, ১৮৫৬ - আগস্ট ২১, ১৯১৮) ছিলেন একজন মার্কিন লিউথিয়ার, যিনি ১৮৯৬ সালে কালামাজু, মিশিগানে গিবসন গিটার কোম্পানি প্রতিষ্ঠা করেন। তিনি গিটার, ম্যান্ডোলিন এবং অন্যান্য বাদ্যযন্ত্র্রের নির্মাতা।  গিবসন, ১৮৯৪ সালে কালামাজু, মিশিগানে নিজ বাড়িতে কর্মশালা শুরু করেন। কোনো আনুষ্ঠানিক প্রশিক্ষণ ব্যতীত তিনি ম্যান্ডোলিন এবং গিটারের সম্পূর্ণ নতুন একটি শৈলী সৃষ্টি করেন। তার সৃষ্টি সম্পূর্ণ আলাদা থাকায়, তিনি নিজের নকশার একটি পেটেন্ট মঞ্জুর করেন।   প্রাথমিক জীবন  গিবসন ১৮৫৬ সালে চাটিয়াউগাই, নিউ ইয়র্কে জন্ম নেন। বাবা জন ডব্লিও. এবং মা এমি নিকলস গিবসনের পাঁচ সন্তানের মধ্যে গিবসন কনিষ্ঠ। তিনি ১৯১৮ সালের ২১ আগস্ট ওগডেন্সবাগ্র, নিউ ইয়র্কে মৃত্যু বরণ করেন।   আরও দেখুন   লিউথিয়ার  গিবসন গিটার কর্পোরেশন  গিবসন গিটার কর্পোরেশনের ইতিহাস  আরখটপ গিটার   টীকা   (৪) গিটার প্লেয়ার (পত্রিকা) ১৯৯৪-০১-০৯, ক্রিস গিল   বহিঃসংযোগ    Extensive pictures of historical gibson instruments and history  The earliest known Orville Gibson guitar  The last known Orville Gibson mandolin  অরভিল এইচ. গিবসনের জীবনী - অলমিউজিক  বিষয়শ্রেণী:১৮৫৬-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:লিউথিয়ার বিষয়শ্রেণী:মার্কিন বাদ্যযন্ত্র নির্মাতা বিষয়শ্রেণী:নিউ ইয়র্কের ব্যক্তিত্ব বিষয়শ্রেণী:ইংরেজ বংশোদ্ভূত মার্কিন ব্যক্তি
রবি থমাস ক্রুস ( ; জন্ম: ৫ অক্টোবর ১৯৮৮) হলেন একজন অস্ট্রেলীয় পেশাদার ফুটবলার, যিনি ২. বুন্দেসলিগা ক্লাব ভিএফএল বোহম এবং অস্ট্রেলিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন। ব্রিসবেনের নিকটস্থ রাইন রিভার্স জেলার অ্যালবানি ক্রিকে তিনি যুব ফুটবল খেলেছেন। তিনি এ-লিগ ক্লাব ব্রিসবেন রোয়ারের হয়ে খেলার মাধ্যমে তার পেশাদার ক্যারিয়ার শুরু করেন। ২০১১ সালে জার্মানিতে যাওয়ার পূর্বে তিনি মেলবোর্ন ভিক্টরির হয়ে খেলেছেন।  ক্যারিয়ার পরিসংখান আন্তর্জাতিক গোল স্কোর এবং ফলাফলের কলামে অস্ট্রেলিয়ার গোলসংখ্যা প্রথমে উল্লেখ করা হয়েছে।  #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১  ২৫ জানুয়ারি ২০১১  খলিফা আন্তর্জাতিক স্টেডিয়াম, দোহা, কাতার    ৬–০ ৬–০ ২০১১ এএফসি এশিয়ান কাপ ২ ১০ আগস্ট ২০১১  কার্ডিফ সিটি স্টেডিয়াম, কার্ডিফ, ওয়েলস    ২–০ ২–১ প্রীতি ম্যাচ ৩ ১১ জুন ২০১৩  ডকল্যান্ডস স্টেডিয়াম, মেলবোর্ন, অস্ট্রেলিয়া    ৩–০ ৪–০ ২০১৪ ফিফা বিশ্বকাপ বাছাইপর্ব ৪ ১৩ জানুয়ারি ২০১৫ স্টেডিয়াম অস্ট্রেলিয়া, সিডনি, অস্ট্রেলিয়া   ২–০ ৪–০ ২০১৫ এএফসি এশিয়ান কাপ ৫ ৫ অক্টোবর ২০১৭  হ্যাং জেবাত স্টেডিয়াম, মেলাকা, মালয়েশিয়া    ১–০ ১–১ ২০১৮ ফিফা বিশ্বকাপ বাছাইপর্ব  সাফল্য আন্তর্জাতিক অস্ট্রেলিয়া  এএফসি এশিয়ান কাপ: ২০১৫  ব্যক্তিগত  মেলবোর্ন ভিক্টরি বছরের সেরা যুব খেলোয়াড়: ২০০৯–১০, ২০১০–১১  এ-লিগ পিএফএ মৌসুমের সেরা দল: ২০১০–১১  হ্যারি কেয়েল মেডেল: ২০১২–১৩  পিএফএ বছরের সেরা ফুটবলার: ২০১২–১৩  তথ্যসূত্র  বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:এ-লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:চীনে প্রবাসী ফুটবলার বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:জীবিত ব্যক্তি বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ভিএফএল বোখুমের খেলোয়াড় বিষয়শ্রেণী:ফর্টুনা ডুসেলডর্ফের খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:জার্মান বংশোদ্ভূত অস্ট্রেলীয় ব্যক্তি বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
অতনু দাস (জন্ম: ৫ এপ্রিল ১৯৯২) একজন ভারতীয় তীরন্দাজ। তিনি ছেলেদের একক এবং দলগত রিকার্ভ ইভেন্টে ভারতের প্রতিনিধিত্ব করেন। অতনু ২০০৮ সালে প্রথমবার আন্তর্জাতিক খেলায় অংশগ্রহণ করেন। বর্তমানে বিশ্বে তার অবস্থান ২২।   উল্লেখযোগ্য ঘটনা সমূহ  ২০১৩ সালে কলম্বিয়ায় অনুষ্ঠিত বিশ্বকাপ মিশ্র দল ইভেন্টে অতনু দীপিকা কুমারীর সঙ্গে একটি ব্রোঞ্জ পদক পেয়েছিলেন। বর্তমানে তিনি কলকাতায় ভারত পেট্রলিয়াম কর্পোরেশন লিমিটেডে চাকরি করছেন।  অতনু ভারতের একজন আশাপ্রদ প্রতিভা, যিনি মাত্র ১৪ বছর বয়সে মিঠুদার প্রশিক্ষণে ধনুর্বিদ্যা শিক্ষা শুরু করেন। ২০০৮ সালে অতনু টাটা আর্চারি অ্যাকাডেমিতে ভর্তি হন এবং সেখানে কোরিয়ান কোচ লিম চাই উং তাকে প্রশিক্ষণ দান করেন।   অন্যান্য সাফল্য    পুরুষদের একক রিকার্ভ বিভাগ, সিনিয়র ন্যাশনাল আর্চারি চ্যাম্পিয়ানশীপ, ভারত,২০১৪   পুরুষদের দলগত রিকার্ভ বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩ [সাথে রাহুল বন্দ্যোপাধ্যায় এবং বিনোদ সওয়ান্সি]   রিকার্ভ মিশ্র দল বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩ [সাথে বোম্বাইলা দেবী লাইশ্রাম].   পুরুষদের একক রিকার্ভ বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩.   রিকার্ভ মিশ্র দল বিভাগ,তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১ [সাথে রিমিল বুরিউলি].   ব্রোঞ্জ পদকজয়ী, পুরুষদের দলগত রিকার্ভ বিভাগ, তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১   পুরুষদের একক রিকার্ভ বিভাগ, তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১   পুরুষদের দলগত রিকার্ভ বিভাগ, ৩৪তম ন্যাশেনাল গেমস, জামশেদপুর,ভারত ২০১১   পুরুষদের দলগত রিকার্ভ বিভাগ, ৩১ তম সাহারা সিনিয়র ন্যাশানাল আর্চারী চ্যাম্পিয়ানশীপ,বিজয়ওড়া, ভারত, ২০১১   জুনিয়র ছেলেদের দলগত রিকার্ভ বিভাগ, ইয়ুথ ওয়ার্ল্ড চ্যাম্পিয়ানশীপ, পোল্যান্ড, ২০১১   ছেলেদের দলগত রিকার্ভ বিভাগ, ৩৩ তম জুনিয়র ন্যাশানাল আর্চারী চ্যাম্পিয়ানশীপ, নিউ দিল্লি, ভারত ২০১০   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:ভারতীয় পুরুষ ক্রীড়াবিদ বিষয়শ্রেণী:বরাহনগরের ব্যক্তি বিষয়শ্রেণী:ভারতীয় পুরুষ তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০১৮ এশিয়ান গেমসের তীরন্দাজ বিষয়শ্রেণী:ভারতের অলিম্পিক তীরন্দাজ বিষয়শ্রেণী:২০১৪ এশিয়ান গেমসের তীরন্দাজ বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:অর্জুন পুরস্কার প্রাপক বিষয়শ্রেণী:কলকাতার তীরন্দাজ বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০১০ গ্রীষ্মকালীন যুব অলিম্পিকের তীরন্দাজ
লান্দি (বা বিধিসম্মত লান্দাই) (পশতু: لاندی ['lan: da'ɪ]) (শুকনো মাংস নামেও পরিচিত) পশতু খাবারের একটি জনপ্রিয় পদ। এটি সাধারণত লবণ দিয়ে সেদ্ধ করা মাংস দিয়ে তৈরি হয়। এটি মূলত শুষ্ক ও ঠান্ডা আবহাওয়ার অঞ্চলে বেশি প্রচলিত। শীতের মাসগুলোতে লান্দি খাওয়ার প্রচলন রয়েছে। বিশেষভাবে ভেড়াকে মোটাতাজা করা হয় যাতে তাদের মাংস লান্দি তৈরির জন্য আরও উপযুক্ত হয়।   পদ্ধতি  লান্দি সাধারণত ভেড়া ও মেষের মাংস দিয়ে প্রস্তুত করা হয়। যদিও এটি গরুর মাংস দিয়েও তৈরি করা যেতে পারে। এটি প্রস্তুতের প্রক্রিয়া নিম্নরূপ: প্রথমে একটি ভেড়া বা মেষ ইসলামি বিধান অনুসারে (হালালভাবে) জবাই করা হয়। এরপর দক্ষতার সাথে পশম আলাদা করা হয় এবং শুধুমাত্র চামড়া রেখে দেওয়া হয়।Zhob: Basic Facts   এরপর চামড়ায় অবশিষ্ট থাকা লোম আগুনের মাধ্যমে পোড়ানো হয়। তারপর মাংস ভালোভাবে পরিষ্কার করে কার্বনের আস্তরণ সরানো হয়। এরপর মাংস ছোট ছোট টুকরো করে কাটা হয় এবং ব্যাকটেরিয়া প্রতিরোধের জন্য তাতে লবণ মাখানো হয়। এ ছাড়া এতে তীব্র গন্ধযুক্ত হিং (যা রসুনের মতো গন্ধযুক্ত) ব্যবহার করা হয়। এটি সংরক্ষণকারী হিসেবে কাজ করে। এটি বিশেষভাবে গুরুত্বপূর্ণ, কারণ এই অঞ্চলে বিদ্যুৎ ও ফ্রিজের সহজলভ্যতা খুব কম।Asafoetida   এইভাবে প্রস্তুতকৃত মাংস লান্দি খুঁটির (উঁচু খুঁটি, যেখানে ক্রসবার থাকে এবং বেশিরভাগ আফগান কাঁচা বাড়ির বাইরে শীতকালের খাদ্যসংগ্রহ হিসেবে ব্যবহৃত হয়) ওপর ঝুলিয়ে রাখা হয়।  লান্দি তৈরির জন্য সবচেয়ে ভালো সময় হলো ডিসেম্বর মাস। কারণ যদি যথেষ্ট ঠান্ডা থাকে, তবে মাংস মাত্র পনেরো দিনের মধ্যেই শুকিয়ে যায়। এটি সাধারণত শীতকালে খাওয়া হয়। কারণ এটি শরীরকে উষ্ণ রাখে এবং তীব্র ঠান্ডার মোকাবিলা করতে সাহায্য করে।   আরোও দেখুন    শুকনো খাবারের তালিকা  ভেড়ার খাবারের তালিকা   তথ্যসূত্র   বিষয়শ্রেণী:পশতু রন্ধনশৈলী বিষয়শ্রেণী:আফগানি রন্ধনশৈলী বিষয়শ্রেণী:ভেড়ার মাংসের পদ বিষয়শ্রেণী:শুকনো মাংস
লেখিকা সংঘ  বাংলাদেশের লেখিকাবৃন্দকে সাহিত্যচর্চায় উৎসাহপ্রদানের উদ্দেশ্যে ১৯৭৩ সালের ডিসেম্বর মাসে ঢাকায় প্রতিষ্ঠিত একটি প্রতিষ্ঠান। প্রতিষ্ঠানটির প্রতিষ্ঠাতা সদস্যাগণ হলেন কবি বেগম সুফিয়া কামাল, বেগম খোদেজা খাতুন, বেগম শামস রশিদ, সৈয়দা লুৎফুন্নিসা এবং বেগম মাজেদা খাতুন। বেগম খোদেজা খাতুন ছিলেন প্রতিষ্ঠাতা সভানেত্রী। বাংলাদেশের চট্টগ্রাম, রাজশাহী, খুলনা বিভাগ এবং কুষ্টিয়া জেলায় এ প্রতিষ্ঠানটির অঙ্গসংগঠন রয়েছে।  কার্যক্রম  ১৯৮৫ সাল থেকে প্রতিষ্ঠানটি বাংলাদেশ লেখিকা সংঘ সাহিত্য পদক নামে সাহিত্য পুরস্কার প্রদান করে আসছে। প্রতি বছর প্রতিষ্ঠা বার্ষিকীর দিন দুজন খ্যাতনামা লেখককে এই পুরস্কার প্রদান করা হয়। চট্টগ্রাম, রাজশাহী, খুলনা এবং কুষ্টিয়াতেও লেখিকা সংঘের কার্যক্রম রয়েছে। বর্তমানে প্রায় ৩০০জন লেখিকা এর সদস্য। লেখিকা সংঘ থেকে প্রকাশিত গ্রন্থ ও জার্নালগুলি হচ্ছে সঞ্চয়ন (৭ খন্ড), কালের পাতা, বোবা কান্না, জাগ্রত শতাব্দী, হূদয়ে কৃষ্ণচূড়া, প্রিয় পংক্তিমালা, বৃষ্টি ভেজা মুখ এবং শত পুষ্প (৩ খন্ড)। পুরস্কার প্রাপ্ত লেখকগণ  ১৯৮৫ - আলাউদ্দিন আল আজাদ  ১৯৮৯ - নীলিমা ইব্রাহিম  ১৯৯০ - আলী ইমাম  ১৯৯২ - আবু রুশদ  ১৯৯৪ - রাবেয়া খাতুন  ১৯৯৩ - মকবুলা মনজুর  ১৯৯৪ - জুবাইদা গুলশান আরা  ১৯৯৮ - হোসনে আরা শাহেদ  ২০০৭ - সুকুমার বড়ুয়া  তথ্যসূত্র   বিষয়শ্রেণী:১৯৭৩-এ প্রতিষ্ঠিত বিষয়শ্রেণী:বাংলাদেশের শিক্ষাব্যবস্থা
শিকাগো সান-টাইমস পত্রিকা মার্কিন যুক্তরাষ্ট্রের একটি দৈনিক পত্রিকা যা ইলিনয় অঙ্গরাজ্যের শিকাগো শহর থেকে প্রকাশিত হয়। ২০০৮ সালের বিশ্ব অর্থনীতির সংকটের ফলে পত্রিকাটির প্রচারসংখ্যা কমে যায় এবং ২০০৯ সালের মার্চ মাসে পত্রিকাটিকে দেউলিয়া ঘোষণা করা হয়। সান টাইমস্-এর কর্মচারীদের চেয়ারম্যানের চিঠি . শিকাগো সান টাইমস্. জেমস টাইরির নেতৃত্বাধীন শিকাগো অর্থ বিনিয়োগকারী গ্রুপ নগদ ২৬.৫ লাখ ডলারের বিনিময়ে শিকাগো সান-টাইমস পত্রিকাসহ সান টাইমস মিডিয়ার গ্রুপের অন্যন্য পত্রিকাগুলিকে ২৭ অক্টোবর, ২০০৯ তারিখে কিনে নেয়।    তথ্যসূত্র   বিষয়শ্রেণী:ইংরেজি দৈনিক পত্রিকা বিষয়শ্রেণী:মার্কিন যুক্তরাষ্ট্রের দৈনিক সংবাদপত্র বিষয়শ্রেণী:১৯৪৮-এ প্রতিষ্ঠিত প্রকাশনা বিষয়শ্রেণী:পুলিৎজার পুরস্কার বিজয়ী সংবাদপত্র বিষয়শ্রেণী:অলাভজনক সংবাদপত্র বিষয়শ্রেণী:শিকাগোর সংবাদপত্র
এলূর () ভারতের কেরালা রাজ্যের এর্নাকুলাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে এলূর শহরের জনসংখ্যা হল ৩০,০৯২ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে এলূর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর